สวัสดีค่ะ อยากจะถามว่าดิฉันมีแฟนอยู่ด้วยกันแล้วดิฉันมาเริ่มทานยาคุมในวันที่ 10 ของเดือนกุมภาพันธ์ ในระหว่างเดือนกุมพาประจำเดือนไม่มาเราก็คิดว่ากินยายังไม่หมดแผงแต่ประจำเดือนเริ่มมาในวันที่ 1 ของเดือนมีนาคม 1-3 มานิดเดียว แต่เริ่มจาก 4 มาเยอะมากค่ะเป็นก้อนๆ มีสีแดงสดอมส้ม ปวดท้องนิดๆ ปกติจะเป็นคนปวดท้องมาก แต่นี่ก็วันที่ 8 แล้ว ประจำเดือนก็ยังมามากเหมือนเดิมแต่ไม่มีกลิ่นเลย ยาคุมที่กินอยู่ก็ยังไม่หมดค่ะ อย่างนี้ผิดปกติไหมคะ ตอนนี้กังวลมากค่ะ ว่าประจำเดือนจะหมดวันไหน ยาคุฒที่กินอยู่แผง 28 เม็ด ก่อนประจำเดือนจะมาเจ็บหน้าอกมากค่ะ หน้าอกบวมมากเหมือนจะระเบิดเลย ตอนนี้ก็เจ็บ เป็นกังวลมากค่ะ
สวัสดีค่ะ การมีเลือดออกผิดปกติดังกล่าวอาจเกิดได้จาก1. ภาวะแทรกซ้อนจากการตั้งครรภ์ เช่น แท้งคุมคาม แท้งไม่ครบ เป็นต้น หากไม่ได้เริ่มทานยาคุมกำเนิดภายใน 5 วันนับตั้งแต่มีประจำเดือนมา (ในเดือน ก.พ.) ยาคุมจะไม่สามารถออกฤทธิ์ในการป้องกันการตั้งครรภ์ได้ทันที หากมีเพศสัมพันธ์ในช่วงเริ่มทานยาคุมกำเนิด ก็มีโอกาสที่จะเกิดการตั้งครรภ์ได้2. ผลข้างเคียงของยาคุมกำเนิด แต่ส่วนใหญ่จะทำให้มีเลือดออกกะปริดกะปรอย ปริมาณเลือดที่ออกจะไม่มาก3. มีโรคของมดลูกหรือรังไข่อยู่ เช่น เนื้องอกมดลูก เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคทางกายอื่นๆ อยู่ เช่น เกร็ดเลือดต่ำ การแข็งตัวของเลือดผิดปกติ มีภาวะไทรอยด์ต่ำ หรือใช้ยาบางอย่างอยู่ เช่น ยาต้านการแข็งตัวของเลือด เป็นต้นแนะนำให้หยุดทานยาคุมกำเนิดไปก่อน และใช้ถุงยางอนามัยไปก่อนค่ะ และหากมีเพศสัมพันธ์ ควรตรวจหาการตั้งครรภ์ดูก่อนในเบื้องต้นด้วยค่ะ หากไม่พบการตั้งครรภ์ แนะนำให้สังเกตเลือดที่ออกต่อไป ว่ายังคงมีเลือดออกมาทุกวันหรือไม่ มีปวดท้องน้อยหรือไม่ หากยังคงมีเลือดออกผิดปกติ ควรไปพบสูติ-นรีแพทย์ค่ะ